Diari Oficial de la Generalitat Valenciana


Sumari del DOGV 4180, del 31-01-2002 (2002/767)

ACORD de 21 de desembre de 2001, de la Comissió Territorial d'Urbanisme de València, relatiu al pla especial de reserva de terrenys, per a la futura ampliació de les instal·lacions de la Universitat de València, així com de la Televisió Valenciana, realitzat sobre els terrenys del sector Ademús Sud del Pla General d'Ordenació Urbana de Paterna.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4180

Data del DOGV
:   31-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/767


Data del document
:   21-12-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paterna
    * pla d'urbanisme

ACORD de 21 de desembre de 2001, de la Comissió Territorial d'Urbanisme de València, relatiu al pla especial de reserva de terrenys, per a la futura ampliació de les instal·lacions de la Universitat de València, així com de la Televisió Valenciana, realitzat sobre els terrenys del sector Ademús Sud del Pla General d'Ordenació Urbana de Paterna. [2002/S767]
  
Vist l'expedient remés per l'Ajuntament de Paterna referit al pla especial de reserva de terrenys, per a la futura ampliació de les instal·lacions de la Universitat de València, així com de la Televisió Valenciana, realitzat sobre els terrenys del sector Ademús Sud del Pla General d'Ordenació Urbana de la població i de conformitat amb els següents:
  
Antecedents de fet
  
Primer
  
El projecte es va sotmetre a informació pública per Acord del ple municipal, de 29 de març de 2001, mitjançant la publicació d'anuncis en el Diari Oficial de la Generalitat Valenciana, de data 2 de maig de 2001, i en el diari Levante de data 6 de juny de 2001. Després del pertinent període d'exposició pública, es va aprovar provisionalment per Acord del ple municipal de data 26 de juliol de 2001.
  
Segon
  
El projecte consta de memòria informativa, memòria justificativa, plans d'informació i plans d'ordenació.
  
Tercer
  
L'objecte del pla especial és la modificació del Pla General d'Ordenació Urbana de la població en l'àmbit del sector de sòl urbà Ademús Sud, i s'estableix una àrea de reserva, en tot el seu àmbit, per a la futura implantació de dotacions públiques ?en concret una part com a ampliació de les instal·lacions de la Universitat de València i una part com a ampliació de les instal·lacions de la Televisió Valenciana-.
  
Aquesta actuació està promoguda per l'Ajuntament de Paterna i la Universitat de València, i la totalitat dels terrenys són de titularitat de la Generalitat Valenciana en ser-li transferits per l'administració de l'Estat en virtut dels reials decrets 1.720/1984 i 1.456/1987, i consten de 455.738 m².
  
El fi últim de l'actuació és disposar de terrenys per a realitzar l'ampliació d'instal·lacions de la Universitat, concretament hi ha les següents previsions de noves edificacions:
  
- Centre de tecnologia d'acceleradors.
  
- Planta pilot d'aquaris d'experimentació.
  
- Edifici d'instituts d'investigació (2a fase).
  
- Centre de ressonància magnètica d'altes prestacions.
  
- Centre de transgènesi en mamífers.
  
- Altres actuacions futures que no disposen de finançament específic:
  
- Edifici modular.
  
- Magatzem garatge.
  
- Centre d'informàtica científica i de comunicacions.
  
- Observatori astronòmic.
  
- Centre de genòmica/proteòmica.
  
- Altres facultats de ciències o enginyeries de la Universitat (Veterinària i Clínica d'Animals).
  
- Residència i/o club social.
  
- Espais lliures i instal·lacions esportives.
  
Així mateix es preveu l'ampliació de les instal·lacions de la Televisió Valenciana en una superfície mínima de 26.000 m².
  
Quart
  
Durant la tramitació de l'expedient s'ha sol·licitat informe amb data 11 d'octubre de 2001, als organismes que s'indiquen:
  
- Divisió de Carreteres de la DG d'Obres Públiques de la Conselleria d'Obres Públiques, Urbanisme i Transports
  
- Ajuntament de Burjassot.
  
- DG de Transports de la Conselleria d'Obres Públiques, Urbanisme i Transports.
  
En data 15 de novembre de 2001 es rep l'informe favorable de l'Oficina del Pla de Carreteres de la Conselleria d'Obres Públiques, Urbanisme i Transports, en el qual s'indica que quan es presente el corresponent pla especial d'usos es tindran en compte els aspectes següents:
  
- S'especificaran i detallaran les zones de protecció de les autovies CV-35 i CV-31 així com de la carretera CV-3103.
  
- Es grafiaran els accessos a la zona universitària.
  
- Es grafiarà la zona de reserva de la remodelació de l'enllaç de la CV-35 amb la CV-31 a causa del projecte del tercer carril de l'autovia de Llíria, expedient 31-V-1465.
  
Cinqué
  
Paterna té un Pla General d'Ordenació Urbana aprovat definitivament per Acord de la Comissió Territorial d'Urbanisme de 15 de novembre de 1990.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 18 de desembre de 2001 va emetre l'informe relatiu al projecte que ens ocupa, i compleix així el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La reserva de terrenys per a la constitució de Patrimoni Públic de Sòl està expressament regulada en l'article 99 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i no pressuposa variació en la classificació dels terrenys objecte de la reserva.
  
Segon
  
La tramitació ha sigut correcta, de conformitat amb el que estableixen els articles 37 a 43 de la LRAU.
  
Tercer
  
La documentació està completa, a l'efecte del compliment del que disposen els articles 24 i 27 del text urbanístic mencionat.
  
Quart
  
La utilitat pública i interés general de l'actuació es desprén del contingut d'aquesta i de la seua conveniència per al desenvolupament econòmic i social de la comarca i estan garantides per ser el promotor l'Ajuntament de Paterna.
  
La justificació concreta d'aquest planejament ve fonamentada en:
  
- L'actual titularitat pública dels terrenys.
  
- La necessitat d'evitar la dispersió de les instal·lacions de la Universitat de València, donada la forta interconnexió dels diferents centres i institucions.
  
- La ubicació adequada del sector a causa de les pròximes zones residencials (Terramelar, Valterna, polígons de promoció pública) i d'instal·lacions relacionades amb els processos comercials i tecnològics (Fira de Mostres, TVV, etc.).
  
- Les condicions adequades respecte del transport col·lectiu ?autobús i metro amb les previsions d'ampliació- en funció del tipus d'activitats que es preveuen en el sector.
  
Cinqué
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Sisé
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels Plans Especials, de conformitat amb el que disposa l'article 40 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en sessió celebrada el 21 de desembre de 2001, acorda: aprovar definitivament el Pla Especial de Reserva de Terrenys en el sector de sòl urbà Ademús Sud de la població de Paterna, amb el fi d'ampliar les instal·lacions de la Universitat de València així com de la Televisió Valenciana.
  
Contra aquest acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà d'haver rebut aquesta notificació.
  
Tot això, sense perjuí que es puga exercitar qualsevol altre recurs que s'estime oportú.